Kambarinė

Kambarinė – darbuotoja, prižiūrinti švarą ir tvarką apgyvendinimo paslaugas teikiančiose įmonėse (viešbučiuose, moteliuose, svečių namuose, jaunimo nakvynės namuose).

Kambarinės darbas apima patalpų tvarkymą pagal nustatytas taisykles ir darbų atlikimo eiliškumą: paviršių valymą ir priežiūrą, higienos reikmenų papildymą, patalynės bei rankšluosčių keitimą, sanitarinių patalpų (vonios, dušo, tualeto) valymą, taip pat informavimą vadovybei apie pastebėtus gedimus ar trūkumus. Šios profesijų grupės darbuotojai švarą ir tvarką palaiko ne tik įmonėse, bet ir transporto priemonių viduje (orlaivių salonuose, traukiniuose, autobusuose).

 Šaltiniai 

Kategorija:Profesijos
Kategorija:Apgyvendinimas